– Пачну з таго, што я – чалавек спартыўны. Займаюся плаваннем у спартыўным комплексе “Бадзёрасць”, гуляю ў футбол, бегаю, катаюся на лыжах. Таксама вучуся ў трох школах: агульна-адукацыйнай, музычнай па класе гітары і нядзельнай. Заўважыў, што многія мае аднакласнікі не займаюцца спортам – “завісаюць” у тэлефонах, планшэтах і камп’ютарах, лянуюцца нават выйсці ў двор пазабаўляцца, у футбол пагуляць. Мой любімы школьны прадмет – матэматыка. Яна – навука дакладная і, на мой погляд, вельмі любіць спорт. Мая настаўніца Ларыса Віктараўна Філіманюк часта на ўроках называе тэрміны, якія сустракаюцца ў спорце. Напрыклад, у плаванні можна ўзгадаць такія ж матэматычныя паняцці, як форма, аб’ём, даўжыня, шырыня, хуткасць, тэмпература вады, час.